Mario Lisa

Pitor.
Mario Lisa a l'era nà a Turin ai 23 ëd giugn 1908.

Për vàire agn a l'era dedicasse a fé ël fotògraf, atività dont a l'era avzinasse fin da giovo.
Antratant a l'era anteressasse al dissegn a man lìbera, copiand dal ver dij soget sempi e popolar.
A l'ha peui viaman bandonà l'atività ëd fotògraf për dedichesse a la pitura: dël 1933 a l'ha esponù ij sò prim travaj e, dël 1937, a l'ha esponù për la prima vira a la Promotris dle bele art ëd Turin.

Dël 1942 a l'ha tnù soa prima mostra përsonal a Biela, ansema a lë scultor e sò amis Ettore Tinto.
Dël 1945 a l'é intrà al Sìrcol ëd j'artista ëd Turin.

Mario Lisa a l'é mòrt a Pianëssa ai 9 d'avril dël 1992.

 Euvre prinsipaj 
Ij soget ëd Lisa a j'ero le còse ùmij ëd mincadì.

 Periferìa (1976)
 Aj e pan (1978)
 Fior (1980)
 Pan e vin

Lisa, Mario
Lisa, Mario